recursal/SuperWikiNEXT-32B huggingface dataset:
**ভারতে শিক্ষা** প্রাথমিকভাবে সরকারি বিদ্যালয় (সরকার দ্বারা নিয়ন্ত্রিত এবং তিন স্তরের: কেন্দ্রীয়, রাজ্য এবং স্থানীয়) ও বেসরকারি বিদ্যালয় দ্বারা সরবরাহ করা হয়। ভারতীয় সংবিধানের বিভিন্ন অনুচ্ছেদের অধীনে ৬ বছর থেকে ১৪ বছর বয়সী শিশুদের মৌলিক অধিকার হিসাবে বিনামূল্যে ও বাধ্যতামূলক শিক্ষা প্রদান করা হয়। ভারতের সরকারি বিদ্যালয় ও বেসরকারি বিদ্যালয়ে আনুমানিক অনুপাত ৭:৫।

২০১১ সালের আদমশুমারি অনুসারে সাক্ষরতার হার জনসংখ্যার প্রায় ৭৪.০৪% ছিল, যার মধ্যে ৮১% পুরুষ এবং ৬৫% মহিলা সাক্ষরতা। জাতীয় পরিসংখ্যান কমিশনের সমীক্ষা থেকে জানা যায় ২০১৭-১৮ সালে সাক্ষরতার হার ৭৭.৭% হবে, যার মধ্যে পুরুষদের সাক্ষরতার হার ৮৭.৭% ও মহিলাদের সাক্ষরতার হার ৭০.৩% হবে। এই হার যথাক্রমে ১৯৮১ সালে ৪১%, ৫৩% ও ২৯% এবং ১৯৫১ সালে ১৮%, ২৭% ও ৯% ছিল। ভারতের উন্নত শিক্ষাব্যবস্থাকে প্রায়শই এর অর্থনৈতিক উন্নয়নের অন্যতম প্রধান অবদানকারী হিসাবে উল্লেখ করা হয়। বেশিরভাগ অগ্রগতি, বিশেষত উচ্চশিক্ষা ও বৈজ্ঞানিক গবেষণার ক্ষেত্রে বিভিন্ন সরকারি প্রতিষ্ঠানের অবদান রয়েছে। গত দশকে উচ্চ শিক্ষায় ভর্তির ধারাবাহিকভাবে বৃদ্ধি পেয়ে ২০১৯ সালে ২৬.৩% এর মোট তালিকাভুক্তির অনুপাতে (জিইআর) পৌঁছায়, এখনও উন্নত দেশগুলির তৃতীয় স্তরের শিক্ষার তালিকাভুক্তি অর্জনের জন্য একটি গুরুত্বপূর্ণ দূরত্ব রয়েছে। ভারতের তুলনামূলকভাবে তরুণ জনগোষ্ঠীকে তৃতীয় স্তরের শিক্ষায় যুক্ত রাখতে একটি আহ্বানকে উত্তরণ করা প্রয়োজন।

ভারতে প্রাথমিক ও মাধ্যমিক স্তরের শিখার জন্য একটি বৃহত বেসরকারি বিদ্যালয় ব্যবস্থা রয়েছে, যা সরকার পরিচালিত বিদ্যালয়গুলির পরিপূরক। ২৯% শিক্ষার্থী ৬ বছর থেকে ১৪ বছর পর্যন্ত বেসরকারি শিক্ষা গ্রহণ করে। নির্দিষ্ট কিছু মাধ্যমিকের প্রযুক্তিগত বিদ্যালয় বেসরকারি ভাবে পরিচালিত হয়। ২০০৮ সালে ভারতের বেসরকারী শিক্ষাব্যবস্থার আয় ছিল ৪৫০ মিলিয়ন মার্কিন ডলার, তবে এটি ৪০ বিলিয়ন মার্কিন ডলারের বাজার হিসাবে প্রত্যাশিত।

তথ্যসূত্র
---------

1. ↑  "India" (পিডিএফ)। OECD। ২০ আগস্ট ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ জানুয়ারি ২০২১।
2. ↑  Estimate for India, from India, The Hindu
3. ↑  "India Literacy Rate"। UNICEF। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৩।
4. 1 2 3
5. ↑  NSO 2018, পৃ. 43।
6. ↑  Rajni Pathania, "Literacy in India: Progress and Inequality." *Bangladesh e-Journal of Sociology* 17.1 (2020) online.
7. ↑  India achieves 27% decline in poverty, *Press Trust of India* via *Sify.com*, 12 September 2008
8. ↑  "All India Survey on Higher Education 2018-19"। Department of Higher Education (India)। ১১ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২১।
9. ↑  "Global Education"। University Analytics। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৫।
10. ↑  "Over a quarter of enrollments in rural India are in private schools"। *The Hindu*। সংগ্রহের তারিখ ২১ আগস্ট ২০১৪।
11. ↑  "Indian education: Sector outlook" (পিডিএফ)। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ জানুয়ারি ২০১৪।

বহিঃসংযোগ
---------
জ্যাকি রবিনসন**জ্যাক রোজাভেল্ট "জ্যাকি" রবিনসন** (ইংরেজি: Jack Roosevelt "Jackie" Robinson *জ্যাক্‌ রৌজ়াভেল্ট্‌ জ্যাকী রবিন্‌সন্‌*) (৩১শে জানুয়ারি, ১৯১৯ - ২৪শে অক্টোবর, ১৯৭২) ১৯৪৭ সালে আধুনিক যুগের প্রথম কৃষ্ণাঙ্গ-মার্কিনি খেলোয়াড় হিসেবে মেজর লিগ বেইসবলে অংশ নেন । ১৯৬২ সালে তিনি "বেইসবল হল অফ ফেইম"-এ স্থান পান। তিনি ছয়বার ওয়ার্ল্ড সিরিজ দলের সদস্য ছিলেন। ১৯৪৭ সলে তিনি সেরা নবীন তারকা পুরস্কার পান। ১৯৪৯ সালে তিনি বেইসবল জাতীয় লিগের সেরা খেলোয়াড় (এমভিপি) পুরস্কার পান।

তাঁর সম্মানে প্রতিটি বেইসবল দল তাদের ৪২ নম্বর জার্সিটিকে "অবসর প্রদান" করেছে, অর্থাৎ এই নম্বরের জার্সি কেউ পড়তে পারেন না। রবিনসন ৪২ নবর জার্সি পড়ে খেলতেন। ১৯৫০ সালে তাঁর ওপর একটি আত্মজীবনীমূলক চলচ্চিত্র *The Jackie Robinson Story* নির্মাণ করা হয়, যাতে তিনি নাম ভূমিকায় অভিনয় করেন। পরবর্তীতে তিনি রাজনীতিতে জড়িয়ে পড়েছিলেন।

তথ্যসূত্র
---------

1. ↑  Rothe, p544

রচনাপঞ্জি
---------


উইকিমিডিয়া কমন্সে **জ্যাকি রবিনসন** সংক্রান্ত মিডিয়া রয়েছে।

* Rampersad, Arnold. *Jackie Robinson, a Biography*, Alfred A. Knopf (New York), 1997. আইএসবিএন ০-৬৭৯-৪৪৪৯৫-৫
* Tygiel, Jules. *Baseball's Great Experiment*, publisher info??, ISBN ???
* Bigelow, Barbara Carlisle, ed. *Contemporary Black Biography* vol. 6. Gale Research Inc. 1994. আইএসবিএন ০-৮১০৩-৮৫৫৮-৯
* Moritz, Charles, ed. *Current Biography Yearbook 1972*, H.W. Wilson Co, New York, 1972. আইএসবিএন ০-৮২৪২-০৪৯৩-X
* Rothe, Anna, ed. *Current Biography, Who's News and Why 1947*, H.W. Wilson Co, New York, 1948.
* Robinson, Jackie. *I Never Had It Made*. G.P. Putnam's Sons, New York, 1972
কেরালার একটি সাইনবোর্ড
"হুইস্কি পানে ঝুঁকিপূর্ণ ড্রাইভিং ("আফটার হুইস্কি ড্রাইভিং রিস্কি - En. After Whiskey Driving Risky)" লাদাখের পথিপার্শ্বস্থ চিহ্ন  

"যদি বিবাহিত গতি বিচ্ছেদ ."("ইফ মেরিড ডিভোর্স স্পীড-  En.If Married Divorce Speed.) লাদাখ
বেঙ্গালুরুতে একটি সংকেত
গুরগাঁও দ্রুতগমনপথ
সিঁও পানওয়েল মহাসড়ক
নুব্রা উপত্যকা, লাদাখ
লাহৌল পথিপার্শ্বস্থ চিহ্ন
কন্নুরে ট্রাফিক সংকেত
পশ্চিমবঙ্গের একটি গ্রামে ট্রাফিক সংকেত
ভারতবর্ষের সড়ক চিহ্নগুলো যুক্তরাজ্যের কিছু অংশে ব্যবহৃত চিহ্নগুলোর অনুরূপ, কিন্তু সাধারণত এগুলো দ্বিভাষিক হয়।

সর্বাধিক শহুরে সড়ক ও রাজ্যের মহাসড়ক রাজ্য ভাষা ও ইংরেজি ভাষাতে নির্দেশিত থাকে।
জাতীয় মহাসড়ক রাজ্য ভাষা, হিন্দি এবং ইংরেজি ভাষাতে নির্দেশিত থাকে।

২০১২ সালে, কেরালা পর্যটন বিভাগ নিকটবর্তী হাসপাতালগুলোর মানচিত্র অন্তর্ভুক্ত করতে রাজ্যের সড়ক সংকেতগুলোর পদোন্নতি ঘটানোর জন্য পরিকল্পনাসমূহ ঘোষণা করে। নয়ডা কর্তৃপক্ষ নতুন প্রতিপ্রভ নির্দেশক সাথে পুরোনো সাইনবোর্ড প্রতিস্থাপন করার পরিকল্পনা ঘোষণা করে।

সংক্রমণিকা
----------

### আবশ্যিক সংকেতসমূহ

* প্রবেশ নিষেধ প্রবেশ নিষেধ
* বামে প্রবেশ নিষেধ বামে প্রবেশ নিষেধ
* ডানে প্রবেশ নিষেধ ডানে প্রবেশ নিষেধ
* দুইদিকে প্রবেশ নিষেধ দুইদিকে প্রবেশ নিষেধ
* উচ্চতা চিহ্ন উচ্চতা চিহ্ন
* পার্কিং নিষেধ পার্কিং নিষেধ
* দাঁড়ানো নিষেধ (ভারত) দাঁড়ানো নিষেধ (ভারত)
* ওভারটেকিং নিষেধ ওভারটেকিং নিষেধ
* ডানে মোড় নিষেধ ডানে মোড় নিষেধ
* বামে মোড় নিষেধ বামে মোড় নিষেধ
* হর্ন বাজানো নিষেধ হর্ন বাজানো নিষেধ

### সতর্কতামূলক সংকেতসমূহ

* 
* 
* 
* 
*

তথ্যমূত্র
---------

1. ↑  Nair, Sangeetha (২০১২-০৭-১৫)। "Tourism dept to update signboards across Kerala"। Trivandrum। Times of India। ২০১৩-০২-২৭ তারিখে মূল থেকে আর্কাইভ করা। সংগ্রহের তারিখ ২০১২-০৭-২১।
2. ↑  Keelor, Vandana (২০১২-০৭-১৮)। "Blue road signboards give way to red ones"। Times of India। ২০১৩-০১-০৩ তারিখে মূল থেকে আর্কাইভ করা। সংগ্রহের তারিখ ২০১২-০৭-২১।

বহিঃসংযোগ
---------

* ভারতীয় ট্রাফিক বিধি এবং সংকেতসমূহ
* 63 ট্রাফিক লক্ষণ এবং ভারতবর্ষে তাদের সঠিক অর্থ

প্রবেশদ্বার: সড়ক ভারত
**বাংলাদেশ হাউস বিল্ডিং ফাইনান্স কর্পোরেশন** (সংক্ষেপে: **বিএইচবিএফসি**) বাংলাদেশের একটি রাষ্ট্রীয় মালিকানাধীন বিশেষায়িত আর্থিক সেবাদানকারী প্রতিষ্ঠান। এটি দেশের গৃহায়ন সমস্যার সমাধানে জনসাধারনকে গৃহ নির্মান তথা সামগ্রিক গৃহায়ন ব্যবস্থার উন্নয়নে আর্থিক সহযোগিতা প্রদান করে থাকে। দেশের গৃহায়ন সমস্যার সমাধানের উদ্দেশ্যে ১৯৫২ সালে হাউস বিল্ডিং ফাইনান্স কর্পোরেশন প্রতিষ্ঠিত হয়।

ইতিহাস
------

বাংলাদেশ হাউস বিল্ডিং ফাইনান্স কর্পোরেশন ১৯৫২ সালে প্রতিষ্ঠার পর থেকে দেশের গৃহনির্মাণ ও গৃহায়ন ব্যবস্থার উন্নয়নে কাজ করে আসছিল। বাংলাদেশে স্বাধীন হওয়ার পর ১৯৭৩ সালে জারীকৃত রাষ্ট্রপতির ৭নং আদেশ বলে বাংলাদেশ হাউস বিল্ডিং ফাইনান্স কর্পোরেশন (বিইচবিএফসি) পুনর্গঠিত হয়।

উদ্দেশ্য
--------

বাংলাদেশের প্রকট গৃহায়ন সমস্যার সমাধান তথা সামগ্রিক গৃহায়ন ব্যবস্থার উন্নয়নই বাংলাদেশ হাউস বিল্ডিং ফাইনান্স কর্পোরেশনর মূল উদ্দেশ্য। দীর্ঘ কয়েক যুগ  দেশের গৃহায়ন খাতে অর্থ সংস্থানের ক্ষেত্রে বিএইচবিএফসি একমাত্র প্রতিষ্ঠান হিসাবে কাজ করে আসছে। যদিও কয়েকটি বাণিজ্যিক ব্যাংক ও আর্থিক প্রতিষ্ঠান এ খাতে ঋণ প্রদান করে থাকে, তবুও গৃহায়ন খাতে ঋণ প্রদানে মধ্যবিত্ত ও নিম্ন মধ্যবিত্তদের জন্য বাংলাদেশ হাউস বিল্ডিং ফাইনান্স কর্পোরেশন অন্যতম প্রধান উৎস।

মালিকানা
--------

বাংলাদেশ হাউস বিল্ডিং ফাইনান্স কর্পোরেশন শতভাগ সরকারী মালিকানাধীন একটি বিশেষায়িত আর্থিক প্রতিষ্ঠান এবং এর পরিশোধিত মূলধনের সবটাই বাংলাদেশ সরকার কর্তৃক পরিশোধিত । এর অনুমোদিত মূলধনের পরিমান ১১০ কোটি টাকা এবং পরিশোধিত মূলধনের পরিমান ১১০ কোটি টাকা। এছাড়াও, এটি ডিবেঞ্চার বিক্রি, সরকারী ঋণ ও আমানত গ্রহণের মাধ্যমে তহবিলের সংস্থান করে থাকে।

কার্যালয়সমূহ
-------------

বাংলাদেশ হাউস বিল্ডিং ফাইনান্স কর্পোরেশনের সদর দফতর ঢাকার পুরানা পল্টনে অবস্থিত। এর মোট ১০ টি জোনাল অফিস রয়েছে যার ২ টি ঢাকায় এবং চট্টগ্রাম, খুলনা, রাজশাহী, বরিশাল, সিলেট, ময়মনসিংহ, রংপুর ও ফরিদপুর শহরে ১ টি করে। এছাড়া, জোনাল অফিসসমূহের আওতাধীন সারাদেশে ১৪টি রিজিওনাল ও ৬০টি শাখা অফিস রয়েছে।

ব্যবস্থাপনা
-----------

বাংলাদেশ হাউস বিল্ডিং ফাইনান্স কর্পোরেশন পরিচালনার জন্য রয়েছে একটি ৬(ছয়) সদস্যের পরিচালনা পর্ষদ যার একজন চেয়ারম্যান থাকবে যিনি সরকার কর্তৃক মনোনীত হবেন।সরকারী নির্দেশনার আলোকে প্রয়োজনীয় কার্যক্রম গ্রহণ ও বাস্তবায়নের জন্য প্রয়োজনীয় নীতিমালা প্রণয়ন পরিচালনা পর্ষদের উপর ন্যস্ত। এছাড়া কর্পোরেশন সার্বিক ব্যবস্থাপনার জন্য প্রধান দায়িত্ব থাকে ব্যবস্থাপনা পরিচালকের হাতে কর্পোরেশনের প্রধান নির্বাহী কর্মকর্তা হিসেবে সকল কার্যক্রম পরিচালনা করেন। এছাড়াও, ০১(এক)জন উপ-ব্যবস্থাপনা পরিচালক ও ০৬(ছয়)জন মহাব্যবস্থাপক ব্যবস্থাপনা পরিচালক-কে সহায়তা করেন।

ঋণ ও আর্থিক সেবা
----------------

বাংলাদেশ হাউস বিল্ডিং ফাইনান্স কর্পোরেশন দেশের গৃহায়ন সমস্যার সমাধান তথা সামগ্রিক গৃহায়ন ব্যবস্থার উন্নয়নের উদ্দেশ্যে জনসাধারনকে গৃহ নির্মান তথা সামগ্রিক গৃহায়ন ব্যবস্থার উন্নয়নে নিন্মক্ত ঋণ ও আর্থিক সহযোগিতাসমূহ দিয়ে থাকেঃ

* নগরবন্ধু (বাড়ি নির্মাণ ঋণ)
* পল্লিমা (পল্লী আবাসন ঋণ)
* প্রবাসবন্ধু (প্রবাসী আবাসন ঋণ)
* আবাসন উন্নয়ন ঋণ
* আবাসন মেরামত ঋণ

তথ্যসূত্র
---------

1. ↑  "বাংলাদেশ হাউস বিল্ডিং ফাইনান্স কর্পোরেশন"। *www.bhbfc.gov.bd/*। সংগ্রহের তারিখ ৪ মে ২০১৯।

বহিঃসংযোগ
---------

* বাংলাদেশ হাউস বিল্ডিং ফাইনান্স কর্পোরেশন
* আর্থিক প্রতিষ্ঠান বিভাগ
**মনোরোগ ভুক্তভোগী আন্দোলন** বা **মনোরোগ আরোগ্য আন্দোলন** হল মানসিক অসুস্থতা থেকে বিশেষজ্ঞ সহায়তায় আরোগ্য লাভ করেছেন বা সুস্থ আছেন, বর্তমানে মানসিক স্বাস্থ্যসেবা গ্রহণ করছেন কিংবা প্রাক্তন মানসিক রোগী এমন ব্যক্তিদের একটি বিবিধ সমিতি।

মনোরোগ ভুক্তভোগী আন্দোলনটি মানসিক নির্যাতনের ব্যক্তিগত ইতিহাস থেকে ১৯৬০ এর দশকের শেষ এবং ১৯৭০ এর দশকের গোড়ার দিকে নাগরিক অধিকার আন্দোলনের ফলে এবং কিছু আরোগ্য প্রাক্তন মানসিক রোগীদের দ্বারা উদ্ভূত হয়েছিল। অন্ততপক্ষে মার্কিন যুক্তরাষ্ট্রে ভুক্তভোগী আন্দোলনের বৌদ্ধিক বিকাশের মূল পাঠ্যটি ছিল জুডি চেম্বারলিনের ১৯৭৮-এর পাঠ্য, *আমাদের নিজের উপর: রোগী নিয়ন্ত্রিত বিকল্পের মানসিক স্বাস্থ্য ব্যবস্থা*।

চেম্বারলিন ছিলেন একজন প্রাক্তন মনোরোগ ভুক্তভোগী এবং মানসিক রোগীদের লিবারেশন ফ্রন্টের সহ-প্রতিষ্ঠাতা। আরোগ্য বিষয়ক নিউজলেটার ডেন্ড্রনের চারপাশে কোলেসিংয়ের পরে, ১৯৮৮ এর শেষ দিকে প্রধান সারির জাতীয় ও তৃণমূলের মনোরোগ ভুক্তভোগীদের বেশ কয়েকটি দলের নেতারা অনুভব করেছিলেন যে মানসিক স্বাস্থ্য ব্যবস্থা সংক্রান্ত সমস্যাগুলির উপর দৃষ্টি নিবদ্ধ করে একটি স্বাধীন মানবাধিকার জোটের দরকার। সে বছরই সাপোর্ট কোয়ালিশন ইন্টারন্যাশনাল (এসসিআই) গঠিত হয়েছিল। এসসিআইয়ের প্রথম প্রকাশ্য পদক্ষেপ ছিল আমেরিকান সাইকিয়াট্রিক অ্যাসোসিয়েশনের বার্ষিক সভা হিসাবে (এবং সরাসরি এর বাইরে) ১৯৯০ সালের মে মাসে নিউ ইয়র্ক সিটিতে একটি পাল্টা সম্মেলন ও প্রতিবাদ করা। ২০০৫ সালে ডেভিড ডাব্লিউ ওক্স পরিচালক হিসাবে এসসিআই এর নাম পরিবর্তন করে মাইন্ডফ্রিডম ইন্টারন্যাশনালে রাখেন।

তথ্যসূত্র
---------

1. ↑  Talking Back to Psychiatry: The Psychiatric Consumer/Survivor/Ex-Patient Movement (2005)
2. ↑  Corrigan, Patrick W.; David Roe; Hector W. H. Tsang (২০১১-০৫-২৩)। *Challenging the Stigma of Mental Illness: Lessons for Therapists and Advocates*। John Wiley and Sons। আইএসবিএন 978-1-119-99612-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এই নিবন্ধটি রজনীকান্ত বরদলৈ রচিত উপন্যাসটি সম্পর্কে। উপন্যাসটির আধারে নির্মিত চলচ্চিত্রটি জন্য মনোমতী দেখুন।

**মনোমতী** উপন্যাসটি রজনীকান্ত বরদলৈ আসামের বরপেটায় চাকরি করার সময় ১৮৯৭ সালের এপ্রিল মাসের আগে লিখে শেষ করেন এবং ১৯০০ সালের ফেব্রুয়ারি মাসে ছাপেন। এটি একটি সার্থক ইতিহাসমূলক উপন্যাস। বর্মার তৃতীয়বার আসাম আক্রমণের ঘটনাই এর মূল উপজীব্য। উপন্যাসটি দুটি ভাগে বিভক্ত। প্রথম খণ্ডে ঊনিশটা অধ্যায় এবং দ্বিতীয় খণ্ডে সমগ্র অধ্যায়কে ধরে ছাব্বিশটা অধ্যায় আছে। দুটি সম্ভ্রান্ত ঘরের পরিবারের মধ্যে হয়ে থাকা বিবাদ কীভাবে নিজ দেশে বিপদ ডেকে আনে তারই কথা এই উপন্যাসটির মধ্য দিয়ে জানা যায়। মানরা আসাম এবং অসমীয়াদের কীভাবে বিপর্যস্ত করে তারই একটি করুণ চিত্র উপন্যাসের কাহিনীর মধ্য দিয়ে চিত্রিত হয়েছে। 'মনোমতী' উপন্যাসের পটভূমি ঐতিহাসিক, কিন্তু কাহিনী আংশিকভাবে জনশ্রুতিমূলক, যদিও বেশিরভাগ কথাই কাল্পনিক। চরিত্রাবলীও অধিক সংখ্যক কাল্পনিক।

তথ্যসূত্র
---------

1. ↑  হাজারিকা, পরীক্ষিত (১৯৯৪)। "'মনোমতী' উপন্যাসের কাহিনী নির্যাস এবং নাম বিন্যাস"। *রজনীকান্ত বরদলৈর উপন্যাস*। গুয়াহাটি-১: লয়ার্ছ বুক স্টল। পৃষ্ঠা (iii), ১১৫, ১২৪, ১৩১। আইএসবিএন 81-7331-079-3।
2. ↑  শর্মা, সত্যেন্দ্রনাথ (১৯৬৫)। "ঐতিহাসিক উপন্যাস"। *অসমীয়া উপন্যাসের ভূমিকা*। গুয়াহাটি-৮: সৌমার প্রকাশ। পৃষ্ঠা ৬৫, ৬৬, ৬৭।
**বাংলাদেশ হ্যান্ডবল ফেডারেশন** হল বাংলাদেশে হ্যান্ডবল ও বীচ হ্যান্ডবল ক্রীড়ার পরিচালনা পর্ষদ। এটি ১৯৮৩ সালে গঠিত হয়। ফেডারেশনটি আন্তর্জাতিক হ্যান্ডবল ফেডারেশন এবং এশিয়ান হ্যান্ডবল ফেডারেশনের সদস্য। এছাড়াও এটি দক্ষিণ হ্যান্ডবল ফেডারেশন ও বাংলাদেশ অলিম্পিক অ্যাসোসিয়েশনের অধিভুক্ত সংগঠন। এর সদর দপ্তর ঢাকায় অবস্থিত। এর বর্তমান সভাপতি ও সাধারণ সম্পাদক হলেন নুরুল ফজল বুলবুল ও আসাদুজ্জামান কোহিনুর।

ইতিহাস
------

১৯৮২ সালে বাংলাদেশের জাতীয় ক্রীড়া নিয়ন্ত্রণ বোর্ডের সহসভাপতি এমএ হামিদের হাত ধরে বাংলাদেশে হ্যান্ডবল খেলা শুরু হয়, যিনি পরে বাংলাদেশ হ্যান্ডবল ফেডারেশন সভাপতি নির্বাচিত হন। জাতীয় ক্রীড়া পরিষদের সহকারী পরিচালক সিদ্দিকুর রহমান মুন্সি ও সাধারণ সম্পাদক আসাদুজ্জামান কোহিনুর তাকে সর্বাত্মক সহযোগিতা করেছিলেন। তবে ১৯৮৩ সালের জুনে পুরুষদের প্রদর্শনীমুলক হ্যান্ডবল লীগের মাধ্যমে আনুষ্ঠানিক ভাবে শুরু হয়। জুলাইয়ে শুরু হয় মহিলাদের খেলা এবং উভয়ের প্রথম টুর্নামেন্ট।

১৯৮৩ সালের ৩০ সেপ্টেম্বর বাংলাদেশ হ্যান্ডবল অ্যাসোসিয়েশন হিসেবে বাংলাদেশ হ্যান্ডবল ফেডারেশন প্রতিষ্ঠিত হয়। সেদিন বেশ কিছু ক্রীড়া সংগঠক ও উপদেষ্টা তৎকালীন চিফ মার্শাল ল অ্যাডমিনিস্ট্রিটর অফিসের সম্মেলন কক্ষে (বর্তমান প্রধানমন্ত্রীর কার্যালয়) নৌবাহিনীর প্রধান রিয়াল অ্যাডমিরাল মাহবুব আলী খানের সভাপতিত্বে একত্রিত হন। ১লা মে ১৯৮৪ সালে জাতীয় ক্রীড়া পরিষদের স্বীকৃতি পায়। ১৯৮৫ সালে প্রতিষ্ঠাকালীন নাম পরিবর্তন করে বাংলাদেশ হ্যান্ডবল ফেডারেশন করা হয়। এবং এশিয়ান হ্যান্ডবল ফেডারেশনের সদস্য হয়।

জাতীয় দল
---------

* বাংলাদেশ জাতীয় হ্যান্ডবল দল

আয়োজক
------

২০০০ এশিয়ান মহিলা জুনিয়র হ্যান্ডবল চ্যাম্পিয়নশিপের আয়োজক হয়েছিল।

তথ্যসূত্র
---------

1. ↑  "সভাপতি ও সাধারণ সম্পাদক"। *জাতীয় ক্রীড়া পরিষদ*। সংগ্রহের তারিখ ২০১৯-০৩-০৮।
2. 1 2 3  "About Us"। *www.bdhandball.org*। Bangladesh Handball Federation। ২০১৯-০৩-১০ তারিখে মূল থেকে আর্কাইভ করা। সংগ্রহের তারিখ ২০১৯-০৩-০৮।
3. 1 2  গোফরান ফারুকী এবং আবু তালহা সরকার (২০১২)। "হ্যান্ডবল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ২০১৯-০৩-০৮।

| * দে
* স
বাংলাদেশের ক্রীড়া নিয়ন্ত্রক সংস্থা |
| --- |
| গ্রীষ্মকালীন অলিম্পিক ক্রীড়া | 
* বাংলাদেশ সুইমিং ফেডারেশন
* বাংলাদেশ আর্চারি ফেডারেশন
* বাংলাদেশ অ্যাথলেটিক্স ফেডারেশন
* বাংলাদেশ ব্যাডমিন্টন ফেডারেশন
* বাংলাদেশ বাস্কেটবল ফেডারেশন
* বাংলাদেশ অপেশাদার বক্সিং ফেডারেশন
* বাংলাদেশ হকি ফেডারেশন
* বাংলাদেশ ফুটবল ফেডারেশন
* বাংলাদেশ গল্ফ ফেডারেশন
* বাংলাদেশ জিমনাস্টিকস ফেডারেশন
* বাংলাদেশ হ্যান্ডবল ফেডারেশন
* বাংলাদেশ জুডো ফেডারেশন
* বাংলাদেশ রোয়িং ফেডারেশন
* বাংলাদেশ শুটিং স্পোর্ট ফেডারেশন
* বাংলাদেশ টেবিল টেনিস ফেডারেশন
* বাংলাদেশ তায়কোয়ান্দো ফেডারেশন
* বাংলাদেশ টেনিস ফেডারেশন
* বাংলাদেশ ভলিবল ফেডারেশন

 |  |
| অন্যান্য অলিম্পিক কমিটি অনুমোদিত খেলাধূলা | 
* বাংলাদেশ দাবা ফেডারেশন
* ক্রিকেট বোর্ড
* বাংলাদেশ কারাতে ফেডারেশন
* বাংলাদেশ স্কোয়াশ র‌্যাকেট ফেডারেশন
* বাংলাদেশ উশু ফেডারেশন

 |
| Paralympics and Disabled Sports | 

 |
| 
* বাংলাদেশ অলিম্পিক অ্যাসোসিয়েশন

 |
১৮৪০ সালে তারাস শেভচেঙ্কো (তৈলচিত্র)
**মনোরম ইউক্রেন** (ইউক্রেনীয়: Живописна Україна *জিভোপিসনা উক্রাইনা*) হলো ১৮৪৪ সালে তারাস শেভচেঙ্কোর আঁকা ছবির একটি সিরিজ। খোদাই (এচিং) কৌশল ব্যবহার করে, আঁকা ছবিগুলি নিয়ে তৈরি সিরিজটি প্রতি বছর মূলত বারোটি ছবি নিয়ে প্রকাশিত হওয়ার কথা ছিল। কিন্তু আর্থিক অসুবিধার কারণে এটি সম্ভব হয়ে ওঠেনি। শেষ পর্যন্ত ছয়টি প্রিন্টের ছবি নিয়ে একটি মাত্র অ্যালবাম প্রকাশিত হয়। সেই ছবিগুলি হলো *কিয়েভে*, *ভিডুবিচি মঠ*, *জাহাজ পরিষদ*, *রূপকথার গল্প*, *বার্ধক্য* এবং *চ্যাহিরিনের উপহার*।

চিত্রশালা
---------

* বার্ধক্যবার্ধক্য
* রূপকথার গল্পরূপকথার গল্প
* মঠমঠ
* কিয়েভেকিয়েভে
* জাহাজ পরিষদজাহাজ পরিষদ
* চ্যাহিরিনের উপহারচ্যাহিরিনের উপহার

তথ্যসূত্র
---------

1. ↑  Orlova, N.I. (২০১২)। "Realities and prospects of creating a bibliographic index "Shevchenko-artist: 1839-2012 pp.": To the 200th anniversary of his birth" (পিডিএফ)। *National and Historical Memory*। **3**: 374। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
**বনগাঁ কুমুদিনী উচ্চ বালিকা বিদ্যালয়** পশ্চিমবঙ্গের বনগাঁয় অবস্থিত একটি শিক্ষাপ্রতিষ্ঠান। বিদ্যালয়টি পশ্চিমবঙ্গ মধ্য শিক্ষা পর্ষদ এবং পশ্চিমবঙ্গ উচ্চমাধ্যমিক শিক্ষা সংসদ-এর আওতাভুক্ত। এখানে প্রায় তিন হাজার শিক্ষার্থী অধ্যয়ন করে।

ইতিহাস
------

বনগাঁ কুমুদিনী উচ্চ বালিকা বিদ্যালয় ১৯২১ সালে ঔপনিবেশিক সময়ে প্রতিষ্ঠিত হয়েছিল। বিদ্যাসাগরের মতাদর্শ নিয়ে ললিত মোহন বন্দ্যোপাধ্যায় নারী শিক্ষার প্রচার প্রসারে এটি প্রতিষ্ঠা করেন।

১৯৫২ সালে এই প্রতিষ্ঠানটি তার অগ্রগতি অব্যাহত রাখে এবং এম.ই জুনিয়র হাই স্কুল থেকে মাধ্যমিক বিদ্যালয় হিসেবে উন্নীত হয়। ১৯৭৮ সালে এই প্রতিষ্ঠানটি উচ্চ মাধ্যমিক বিদ্যালয়ে উন্নীত হয়েছে।

বিভিন্ন বয়সের শিক্ষাবিদদের প্রচেষ্টায় এই প্রতিষ্ঠানটি কেবলমাত্র অবকাঠামোগত সুযোগ-সুবিধা নয়, বনগাঁ ও এর আশেপাশের শিক্ষার প্রচারেও প্রসার লাভ করেছে।

বিদ্যালয় ভবন
-------------

শিক্ষাপ্রতিষ্ঠানটি শহরের কেন্দ্রস্থলে, বাটারমোড়, যশোর রোড, বনগাঁও, ২৪ পরগনায় অবস্থিত। এখন এটি সাদা রঙের তিনতলা ভবন আছে। বিদ্যালয়টি যশোর রাস্তার ঠিক পাশেই। বিদ্যালয়ের ক্যাম্পাসটি ইউ-আকারের ভবন দ্বারা বেষ্টিত। ডানদিকে অফিস কক্ষ। অফিস কক্ষের পাশেই প্রধান শিক্ষিকার কেবিন রয়েছে। শিক্ষার্থীদের জন্য প্রায় ৩৮টি শ্রেণিকক্ষের ব্যবস্থা আছে। বিদ্যালয়ের মাঠের শেষে শিক্ষার্থী ও শিক্ষকদের জন্য একটি ক্যান্টিন রয়েছে।

অন্যান্য
--------

এখানে থাকা ল্যাবরেটরিগুলি হল- পদার্থ বিজ্ঞানের ল্যাব, রসায়ন ল্যাব, ভূগোল ল্যাব এবং কম্পিউটার ল্যাব। 

সারা বছর বিভিন্ন সাংস্কৃতিক প্রোগ্রামের ব্যবস্থা করার জন্য প্রথম তলায় একটি বড় হল রুম রয়েছে। অভিভাবক সভা, বিভিন্ন প্রতিযোগিতাও এখানে হয়। হলরুমটি বিভিন্ন ব্যক্তিদের ছবি সহ চিত্রিত করা হয়েছে - যেমন রবীন্দ্রনাথ ঠাকুর, স্যার সি ভি ভি রমন, কাজী নজরুল ইসলাম, বিবেকানন্দ, মাদার তেরেসা, মেঘনাদ সাহা, প্রফুল্ল সিএইচ। সেন, রাজা রাম মোহন রায়, পণ্ডিত ঈশ্বর চন্দ্র বিদ্যাসাগর।

তথ্যসূত্র
---------

1. ↑  "History"। *Bongaon Kumudini Uchcha Balika Vidyalaya* (ইংরেজি ভাষায়)। সংগ্রহের তারিখ ২০২১-০৩-১৪। [*স্থায়ীভাবে অকার্যকর সংযোগ*]
**বনগাঁ পৌরসভা** বনগাঁ শহরকে নিয়ে গড়ে উঠেছে।এটি বনগাঁ শহরে পৌরশাসনে নিযুক্ত।পৌরসভাটির মোট আয়তন ১৪.২৭৪ বর্গ কিলোমিটারের কিছু বেশি।এই পৌরসভায় মোট ১ লক্ষ ১০ হাজারের ৬৬৮ জন মানুষ বসবাস করেন (২০১১)।পৌরসভা এলাকার মাঝ দিয়ে ইছামতি নদী প্রবাহিত হয়ে পৌরসভাটিকে দুই ভাগে ভাগ করেছে।বনগাঁ পৌরসভাটি বাংলাদেশ সীমান্ত ও পেট্রাপোল থেকে ৩ কিলোমিটার দূরে অবস্থিত।

ইতিহাস
------

পরিকাঠামো
---------

পৌরসভাটির নিজস্ব পৌরভবন রয়েছে।দমকল বাহিনী,নিকাশি বিভাগ এর কর্মী বাহিনী ,পানীয় জলের ব্যবস্থা রয়েছে। প্রতিটি বাড়ি পানীয় জল পৌঁছে দেবার উদ্যোগ নেওয়া হয়েছে।বর্তমানে পৌর এলাকার নিকাশি ব্যবস্থার (২০১৫-২০১৬) উন্নয়নে বিশেষ জোর দেওয়া হয়েছে।
বনগাঁ পৌরসভার নিজস্ব ৭ টি স্বাস্থ্যকেন্দ্র ও ১ টি ডায়গনস্টিক সেন্টার রয়েছে।

যোগাযোগ
-------

পৌরসভাটি যোগাযোগ ব্যবস্থায় যথেষ্ট উন্নত।এই পৌরসভার মধ্য দিয়ে চলে গেছে এনএইচ৩৫ বা যশোর রোড।এছাড়া এসএইচ ১ বা বনগাঁ-চাকদহ রোড,চাঁদা রোড প্রভৃতি।পৌরসভার অধীনস্থ প্রায় প্রতিটি রাস্তা পিচ দিয়ে পাকা করা হয়েছে বা কংক্রিট দিয়ে ঢালাই করা হয়েছে।এখান থেকে বনগাঁ-বাগদা,বনগাঁ-দক্ষিণেশ্বর,বনগাঁ-দীঘা,বনগাঁ দত্তফুলিয়া ও বনগাঁ-চাকদহ রুটে বাস চলাচল করে।বনগাঁ রেলওয়ে স্টেশন থেকে কলকাতা ও রাণাঘাট এর সঙ্গে যোগাযোগ সাধিত হয়।

ওয়ার্ড
-------

বনগাঁ পৌরসভা মোট ২২ টি ওয়ার্ড নিয়ে গঠিত। এই ওয়ার্ডগুলি ইছামতি নদীর দুই তীরে মতিগঞ্জ, থানার মোড়, স্টেশন রোড প্রভৃতি এলাকায় ছড়িয়ে রয়েছে।

তথ্যসূত্র
---------

1. ↑  "নোম্যান্সল্যান্ডে বাংলার জন্য ভালবাসা"। *আনন্দবাজার প্রত্রিকা*। সংগ্রহের তারিখ ২২-০৮-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
**নামসিওম** বা **নামি দ্বীপ** (কোরীয়: 남이섬) দক্ষিণ কোরিয়ার গ্যাংওয়ন প্রদেশের চুনচিয়নে অবস্থিত একটি অর্ধ চাঁদের আকৃতির দ্বীপ, যা ১৯৪৪ সালে চিয়াংপিয়ং বাঁধ নির্মাণের ফলে উত্তর হান নদীর আশেপাশের জমি জলস্রোতে ডুবে যাওয়ার ফলে গঠিত হয়েছিল। নামটির উৎপত্তি হয়েছিলো জেনারেল নামি থেকে, যিনি কোরিয়ার জোসন রাজবংশের সপ্তম রাজা সেজোর রাজত্বকালে রাষ্ট্রদ্রোহিতার মিথ্যা অভিযোগে অভিযুক্ত হয়েছিলেন এবং পরে ২৮ বছর বয়সে মারা গিয়েছিলেন। যদিও তার কবরটি শনাক্ত করা যায় নি, কিন্তু সেখানে পাথরের একটি গাদা ছিল যেখানে তার দেহ সমাহিত করার কথা ছিল। এটি বিশ্বাস করা হতো যে, কেউ যদি সেখান থেকে একটি পাথরও নিয়ে যায় তবে এটি তাদের বাড়িতে দুর্ভাগ্য বয়ে আনবে। একটি ভ্রমণ সংস্থা মাটি দিয়ে কবরটি সাজিয়েছিল এবং তারপরে নামিসিওমকে একটি বিনোদন পার্কে পরিনত করেছিলো।

ভূগোল
-----

নামিসিওম গ্যাপইয়েং দেশ থেকে ৩.৮ কি.মি. দূরে অবস্থিত, কিন্তু এটি গ্যাংওন প্রদেশের চুনচিয়নের অন্তর্ভুক্ত। এটি আয়তনে ৪,৩০,০০০ বর্গমিটার এবং ব্যাস প্রায় ৪ কিলোমিটার।

গ্যালারী
--------

* 
* 
* 
* 
* 
*

তথ্যসূত্র
---------


উইকিমিডিয়া কমন্সে **নামি দ্বীপ** সংক্রান্ত মিডিয়া রয়েছে।

1. ↑  "Namiseom Island (남이섬)" (ইংরেজি ভাষায়)। english.visitkorea.or.kr। সংগ্রহের তারিখ ২০২০-০২-১৩।
2. ↑  "Namiseom Island FAQ" (ইংরেজি ভাষায়)। namisum.com। ২০২০-০২-১৪ তারিখে মূল থেকে আর্কাইভ করা। সংগ্রহের তারিখ ২০২০-০২-১৩।
3. ↑  "춘천 남이섬" [Namiseom]। *terms.naver.com* (কোরীয় ভাষায়)। সংগ্রহের তারিখ ২০১৯-০৫-২৪।
4. ↑  "Namiseom" (ইংরেজি ভাষায়)। korea4expats.com। ২০২০-০৫-১৩ তারিখে মূল থেকে আর্কাইভ করা। সংগ্রহের তারিখ ২০২০-০২-১৩।
**হাংচৌ মেট্রো** হল একটি দ্রুতগামী গণপরিবহন ব্যবস্থা, যা চীনের চচিয়াং প্রদেশের হাংচৌ পরিচালিত হয়। ব্যবস্থাটি ২০১২ সালের ২৪শে নভেম্বর খোলা হয়েছিল। [2] এই দ্রুতগামী গণপরিবহন ব্যবস্থাটি হাংচৌকে দ্রুতগামী গণপরিবহন ব্যবস্থা পরিচালনাকারী চীনের ১৭তম শহরে পরিণত করেছে।

হতিহাস
------

### প্রাথমিক পরিকল্পনা

শহরে একটি মেট্রো ব্যবস্থার পরিকল্পনা ১৯৯০-এর দশকে শুরু হয়েছিল এবং নির্মাণ কাজ ২০০৩ সালের সেপ্টেম্বরে শুরু করার কথা ছিল, কিন্তু রাজ্য পরিষদ ক্রমবর্ধমান ব্যয়ের কারণে নির্মাণ কাজ স্থগিত করে। রাজ্য পরিষদ ২০০৫ সালের ৫ই জুন হাংচৌতে হাংচৌ সাবওয়ে গ্রুপ কোং লিমিটেডের দ্বারা একটি দ্রুতগামী গণপরিবহন ব্যবস্থা নির্মাণ ও পরিচালনার অনুমোদন দেয়। প্রথম লাইন "লাইন ১"-এর প্রাথমিক নকশা, ২০০৭ সালের ১১ই জানুয়ারি উন্নয়ন ও সংস্কার কমিশন কর্তৃক চার দিনের অধ্যয়নের পর অনুমোদিত হয়েছিল। এটি ৪৭.৯৭ কিমি দীর্ঘ, যার মধ্যে ৪১.৩৬ কিমি ভূগর্ভস্থ, ৬.১৪ কিমি উত্তোলিত ও ০.৪৭ কিমি ভূমিগত।

তথ্যসূত্র
---------

1. ↑  Tang Fuchun, *Hangzhou Subway Planning Approved  ওয়েব্যাক মেশিনে আর্কাইভকৃত ফেব্রুয়ারি ১১, ২০০৭ তারিখে*, china.org.cn, 2005-06-16
2. ↑  "Design of Hangzhou Metro Line No.1 Brings Convenience to Passengers"। ১১ জানুয়ারি ২০০৭। মে ২২, ২০১১ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পার্ভনে আমির-আফ্‌শরি** (জন্ম ১৭ মার্চ ১৯৪৫), যিনি **হোমেইর'** নামেই বেশি পরিচিত, একজন ইরানি কণ্ঠশিল্পী। তিনি ইরানি সঙ্গীতের স্বর্ণযুগের একজন বর্ষীয়ান তারকা।

প্রাথমিক জীবন
-------------

পার্ভনে আমির-আফ্‌শরি ১৯৪৫ সালের ১৭ই মার্চ ইরানের তৎকালীন পূর্ব আজারবাইজন প্রদেশের তেহরান নগরীতে এক অভিজাত ইরানি পরিবারে জন্ম নেন। শৈশবে পরিবারের সদস্যদের সামনে তার গান গাওয়ার অনুমতি ছিল না। তিনি আলি তাজভিদি-র অধীনে গোপনে ফার্সি কণ্ঠসঙ্গীত অধ্যয়ন করেছিলেন।

কর্মজীবন
--------

"সাবরাম আত' কোন" হোমেইর'-র প্রথম গান, যেটি রচনা করেছিলেন আলি তাজভিদি, এবং ১৯৬০-এর মধ্যবর্তী সময়ে এটি তেহরান বেতারে সম্প্রচারিত হয়েছিল।

ব্যক্তিগত জীবন
--------------

১৬ বছর বয়সে হোমেইর' একজন জার্মান-শিক্ষিত ইরানি ব্যবসায়ীকে বিয়ে করেন, যিনি তার পেশাগতভাবে গান গাওয়াকে উৎসাহিত করেছিলেন। পরবর্তীতে তিনি সঙ্গীত-স্বরলিপি পাঠ এবং কণ্ঠ প্রশিক্ষণ কোর্সে শিক্ষাগ্রহণ করেছিলেন।

হোমেইর'-র দ্বিতীয় বিবাহ ছিলো ইরানি সঙ্গীতশিল্পী পারভিজ ইয়হাগি-র (پرویز یاحقی‎) সঙ্গে। ২০০৭ সালে শুরুর দিকে, ইয়হাগি ইরানে মারা যান। ২০০৭ সালের ফেব্রুয়ারি মাসে ইয়হাগির মৃত্যুর পর হোমেইর' অস্ত্রোপচারের কারণে হৃদরোগের জটিলতার সম্মুখীন হন।

১৯৭৯ সালে ইরানে ইসলামি বিপ্লবের কয়েক বছর পর হোমেইর' ইরান ত্যাগ করে মার্কিন যুক্তরাষ্ট্রে অভিবাসন করেন, এবং বর্তমানে সেখানেই বাস করছেন।

আরো দেখুন
---------

* ইরানি পপ সঙ্গীত

তথ্যসূত্র
---------

বহিঃসংযোগ
---------


উইকিমিডিয়া কমন্সে **হোমেইর'** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
* ডিস্কওগ্‌সে হোমেইর' ডিস্কতালিকা উইকিউপাত্তে এটি সম্পাদনা করুন
* হোমেইর' ডিস্কোগ্রাফি মিউজিকব্রেইন্‌জে

প্রবেশদ্বার: জীবনী

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| অন্যান্য | 
* মিউজিকব্রেইন্‌জ শিল্পী
	+ 2

 |
১৮৫৯ সাল থেকে ১৮৮৫ সাল পর্যন্ত প্রকাশিত
***হোম রিভিউ***  (সুয়েডীয়: *Tidskrift för hemmet*) ছিল একটি সুইডিশ মহিলাদের পত্রিকা। এটি ১৮৫৯ সাল থেকে ১৮৮৫ সাল পর্যন্ত প্রকাশিত হয়েছিল। এটি ছিল নর্ডীয় দেশগুলির (উত্তর ইউরোপ ও উত্তর আটলান্টিক মহাসাগরের অংশবিশেষ) প্রথম মহিলাদের পত্রিকা এবং এর সূচনাকে কখনও কখনও সুইডেনের নারী আন্দোলনের ভিত্তি হিসাবে গণ্য করা হয়। এটি কখনও কখনও ***সুইডিশ মহিলার হোম রিভিউ*** নামে প্রকাশিত হয়েছিল (*সুয়েডীয়:* Tidskrift för hemmet tillegnad den svenska qvinnan) এবং ১৮৬৮ সালের পর এর নাম হয়েছিল ***নর্ডিক মহিলার হোম রিভিউ*** (*সুয়েডীয়:* Tidskrift för hemmet tillegnad Nordens qvinnor)

ইতিহাস
------

*হোম রিভিউ* ১৮৫৯ সালে স্টকহোম থেকে প্রকাশিত হয়েছিল, এটির প্রতিষ্ঠাতা এবং সম্পাদক ছিলেন সোফি অ্যাডলারসপার এবং রোজালি অলিভেক্রোনা। এই পত্রিকাটি সুইডেনে নারীবাদী পরিবর্তনকে বাস্তবায়িত করতে সাহায্য করেছিল। এই পত্রিকায় নারীর অধিকার এবং লিঙ্গ সমতার মতো বিষয়ের সমস্যাগুলি নিয়ে আলোচনা করা হত, তার মধ্যে ছিল নারীর শিক্ষা, সম্পত্তির অধিকার এবং আইনি অবস্থা। এর পাশাপাশি, এই পত্রিকায় উপন্যাস, ধারাবাহিক এবং জনপ্রিয় বিজ্ঞানের মতো বিভাগও ছিল। এতে কবিতা এবং ছোটগল্পও ছাপা হত। ১৮৮৬ সালে, এই পত্রিকাটি *ড্যাগনি* দ্বারা প্রতিস্থাপিত হয়, সেই পত্রিকাটি বার করত ফ্রেডরিকা ব্রেমার অ্যাসোসিয়েশন।। ১৯১৪ সালে, *ড্যাগনি পত্রিকার* নাম পরিবর্তন করে *হার্থা* রাখা হয়। এই নামটি নেওয়া হয়েছিল ফ্রেডরিকা ব্রেমারের একটি সমনামের উপন্যাসের নাম থেকে।

তথ্যসূত্র
---------

### উদ্ধৃতি

1. 1 2  Olivecrona (1884).
2. ↑  "Constructive conflict in Swedish feminist periodical culture: a critical reassessment of Sophie Adlersparre and Rosalie Olivecrona's 'Editorial schism' in Tidskrift för hemmet (1859–1885)"। সংগ্রহের তারিখ ২৩ ফেব্রুয়ারি ২০২৩।
3. ↑  Helgesson (2011).
4. ↑  Warme (1996).

### গ্রন্থপঞ্জি

* হেলগেসন, স্টেফান (২০১১), *লিটারেচার, জিওগ্রাফি, ট্রান্সলেশন: স্টাডিস ইন ওয়ার্ল্ড রাইটিং*, কেমব্রিজ স্কলারস পাবলিশিং, আইএসবিএন 978-1-4438-3134-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link) .
* অলিভক্রোনা, রোজালি উলরিকা রুস (১৮৮৪), "সুইডেন", *দ্য ওম্যান কোয়েশ্চেন ইন ইউরোপ: এ সিরিজ অফ অরিজিনাল এসেজ*, কেমব্রিজ ইউনিভার্সিটি প্রেস দ্বারা ২০১৫5 পুনর্মুদ্রিত, পৃষ্ঠা ১৯৯–২২০, আইএসবিএন 9781108084680 উদ্ধৃতি টেমপ্লেট ইংরেজি প্যারামিটার ব্যবহার করেছে (link) .
* ওয়ার্মে, লার্স জি. (১৯৯৬), *এ হিস্ট্রি অফ সুইডিশ লিটারেচার*, ইউনিভার্সিটি অফ নেব্রাস্কা প্রেস, আইএসবিএন 0-8032-4750-8 উদ্ধৃতি টেমপ্লেট ইংরেজি প্যারামিটার ব্যবহার করেছে (link) .

বহিঃসংযোগ
---------

* *হোম রিভিউ* এর সংস্করণ ১৮৫৯-১৮৮৫ গোটেনবার্গ ইউনিভার্সিটি লাইব্রেরি দ্বারা ডিজিটাইজড
**হোমাইদান আল-তুর্কি** (জন্ম ১৯৬৯) একজন সৌদি নাগরিক যিনি কলোরাডোর একটি আদালতে তার ইন্দোনেশীয় গৃহপরিচারিকাকে যৌন নিপীড়নের জন্য দোষী সাব্যস্ত হন এবং তাকে চার বছর ধরে ভার্চুয়াল দাস হিসেবে রেখেছেন বলে অভিযোগ করা হয়। ৩১ আগস্ট, ২০০৬-এ, আল-তুর্কিকে মিথ্যা কারাদণ্ড, বেআইনি যৌন যোগাযোগ, চুরি এবং অপরাধমূলক চাঁদাবাজির ১২টি অপরাধমূলক জঘন্য অপরাধের জন্য ২৮ বছরের কারাদণ্ড দেওয়া হয়েছিল।  ২৫ ফেব্রুয়ারী, ২০১১-এ, কারাগারে তার ভাল আচরণের জন্য তাকে ২৮ থেকে পুনরায় ৮ বছরের সাজা দেওয়া হয়। আল-তুর্কি তার নির্দোষীতা বজায় রাখেন এবং মার্কিন যুক্তরাষ্ট্র ও সৌদি সরকারের মধ্যে সম্পর্কের উত্তেজনা সৃষ্টিকারী একটি মামলায় ২০০৬ সালে তার দোষী সাব্যস্ত হওয়া এবং সাজা হওয়ার জন্য মুসলিম বিরোধী মনোভাবকে দায়ী করেছেন।

তথ্যসূত্র
---------

1. ↑  *Saudi Man Gets Prison Time in Housekeeper Slavery Case in Colorado*, Fox News. August 31, 2006.
2. ↑  "Saudi linguist gets reduced sentence in sex slave case"। *KDVR*। CENTENNIAL, Colo.। ফেব্রুয়ারি ২৫, ২০১১। ৬ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১০ মে ২০১৩।

বহিঃসংযোগ
---------

* প্রবন্ধ, কার্ক মিচেল
* হোমায়দান আল-তুর্কি ব্লগ, ইংরেজি
* al-basheer.com
* হোমাইদান আল-তুর্কি এবং সারাহ খোয়াইজান জোরপূর্বক শ্রম, নথি দাসত্ব এবং আশ্রয় দেওয়ার জন্য অভিযুক্ত, usdoj.gov
* কলোরাডো জেলার জন্য মার্কিন জেলা আদালত, বিচারক ফিলিপ এস ফিগা  ওয়েব্যাক মেশিনে আর্কাইভকৃত ১৮ নভেম্বর ২০১৭ তারিখে
**কারণ্ডব্যূহসূত্র** (ওয়াইলি: *za ma tog bkod bkod pa shes bya ba heg pa chen po'i mdo*) (চীনা: 佛說大乘莊嚴寶王經) বোধিসত্ত্ব অবলোকিতেশ্বরের মহিমা বর্ণনাকারী একটি মহাযান সূত্র। এই সূত্রেই প্রথম ওঁ মণিপদ্মে হুঁ মন্ত্রটি উপস্থাপিত হয়।

সাধারণ বর্ণনা
-------------

কারণ্ডব্যূহসূত্র চতুর্থ শতাব্দীর অন্তিমভাগে অথবা পঞ্চম শতাব্দীর শুরুতে রচিত হয়।:১৭এই সূত্রে বোধিসত্ত্ব অবলোকিতেশ্বরকে সর্বোচ্চ পুরুষ হিসেবে,:৩৯ এমনকি অন্যান্য বোধিসত্ত্বদের থেকেও মহান বলে বর্ণনা করা হয়েছে। এই সূত্রানুসারে অবলোকিতেশ্বরকে সমগ্র ব্রহ্মান্ডের সৃষ্টিকর্তা হিসেবে বর্ণনা করা হয়েছে।:৪০ এই সূত্রে বৌদ্ধধর্মের বিখ্যাত ওঁ মণিপদ্মে হুঁ মন্ত্র প্রথম উপস্থাপিত হয়।:৬৮ এই সূত্রে এই মন্ত্রটিকে অবলোকিতেশ্বরের পরমহৃদয় বলে বর্ণনা করে মোক্ষলাভ ও বুদ্ধত্বপ্রাপ্তির সহায়ক হিসেবে বর্ণনা করা হয়েছে।

প্রবাদ
------

তিব্বতী প্রবাদানুসারে, একটি বাক্সের মধ্যে কারণ্ডব্যূহসূত্র আকাশ থেকে ল্হা-থো-থো-রি-গ্ন্যান-ব্ত্সান (তিব্বতি: ལྷ་ཐོ་ཐོ་རི་གཉན་བཙན, ওয়াইলি: *lha tho tho ri gnyan btsan*) নামক ইয়ার্লুং উপত্যকার আঠাশতম রাজার প্রাসাদের ছাদে পড়ে।:১৪

অনুবাদ
------

অষ্টম শতব্দীতে কারণ্ডব্যূহসূত্র জিনমিত্র তিব্বতী ভাষায় জা-মা-তোগ-ব্কোদ-ব্কোদ-পা-শেস-ব্যা-বা-হেগ-পা-ছেন-পো'ই-ম্দো (ওয়াইলি: *za ma tog bkod bkod pa shes bya ba heg pa chen po'i mdo*) নামে অনুবাদ করেন। পরবর্তীকালে ১০০০ খ্রিষ্টাব্দে তিয়েন-সি-ত্সাই তিব্বতী ভাষা থেকে চীনা ভাষায় এই গ্রন্থের অনুবাদ করেন।

পাদটীকা
-------

1. ↑  '*Om Manipadme Hum, then, is both the* paramahrdaya*, or 'innermost heart', of Avalokitesvara ... It is also ... a* mahavidya*, a mantra capable of bringing about the 'great knowledge' of enlightenment itself ...*

তথ্যসূত্র
---------

1. 1 2 3 4 5 6  Alexander Studholme, *The Origins of Om Manipadme Hum: A Study of the Karandavyuha Sutra*, State University of New York Press, Albany, 2002
2. ↑  Yu Chun-fang, "Ambiguity of Avalokites'vara and Scriptural Sources for the Cult of Kuan-yin in China,"
3. ↑  C. N. Tay, "Kuan-Yin: The Cult of Half Asia," History of Religions, vol. 16, no. 2 (Nov. 1976), pp. 147-177.
কলকাতা পুস্তকমেলায় (২০০৯) দে'জ পাবলিশিং-এর স্টল
**দে’জ পাবলিশিং** একটি বিশিষ্ট কলকাতা-ভিত্তিক বাংলা গ্রন্থ প্রকাশন সংস্থা। এটি ভারতের পাঁচটি বৃহত্তম বাংলা গ্রন্থ প্রকাশনার একটি। দে’জ পাবলিশিং-এর কর্ণধার সুধাংশুরঞ্জন দে, যিনি কলকাতা পুস্তকমেলার মাঠ নিয়ামকের দায়িত্বে রয়েছেন। এই প্রকাশন সংস্থা শংকর, সুনীল গঙ্গোপাধ্যায়, শীর্ষেন্দু মুখোপাধ্যায়, নারায়ণ সান্যাল, বুদ্ধদেব গুহ, প্রতিভা বসু, সৈয়দ মুস্তাফা সিরাজ প্রমুখ বিশিষ্ট লেখকদের গ্রন্থ প্রকাশ করে থাকেন। মহাশ্বেতা দেবীর রচনাবলিও এই প্রকাশনার উদ্যোগে প্রকাশিত। দে’জ পাবলিশিং প্রকাশিত একাধিক বই সাহিত্য অকাদেমী পুরস্কার, আনন্দ পুরস্কার, রবীন্দ্র পুরস্কার ইত্যাদি সম্মানজনক পুরস্কারে সম্মানিত হয়েছে। আধুনিক লেখকদের পাশাপাশি রবীন্দ্রনাথ ঠাকুর, শরৎচন্দ্র চট্টোপাধ্যায়, বঙ্কিমচন্দ্র চট্টোপাধ্যায়, স্বর্ণকুমারী দেবী প্রমুখ ধ্রুপদী লেখকের গ্রন্থাবলিও দে’জ পাবলিশিং প্রকাশ করে। বর্তমানে সুপ্রতিষ্ঠিত বহু লেখকের প্রথম বই প্রকাশ করেছিল এই সংস্থাই। শতাধিক বেস্টসেলার বইয়ের প্রকাশক দে’জ পাবলিশিং প্রতি বছর ১৫০টি নতুন বই প্রকাশ করে থাকে। কলকাতার কলেজ স্ট্রিটে ১৫, বঙ্কিম চাটুজ্যে স্ট্রিটস্থ ভবনে এই সংস্থার প্রধান কার্যালয়।
***স্পেশাল ওপিএস*** হলো হটস্টার স্পেশালসের জন্য একটি ভারতীয় হিন্দি-ভাষার অ্যাকশন গুপ্তচরবৃত্তি থ্রিলার ওয়েব সিরিজ, নীরজ পাণ্ডে দ্বারা নির্মিত এবং পরিচালিত সহ-পরিচালকের দায়িত্ব সামলেছেন শিবম নায়ারের। পাণ্ডে ডিজিটাল প্ল্যাটফর্মে এই ওয়েব সিরিজ মুক্তির জন্য ফ্রাইডে স্টোরিটেলারস সাথে কাজ করেছেন।  এতে কে কে মেনন হিম্মত সিং চরিত্রে অভিনয় করেছেন। হিম্মত সিং রিসার্চ অ্যান্ড অ্যানালাইসিস উইংয়ের একজন সদস্য। 

পাঁচজন এজেন্টদের নিয়ে একটি দল গঠন করা হয়েছিল। এর উদ্দেশ্য ছিল একজন ব্যক্তিকে খুঁজে বের করা, যিনি ভারতে সংঘটিত বিভিন্ন সন্ত্রাসী হামলার মূল পরিকল্পনাকারী।

  

নীরজ পাণ্ডে ২০১০ সালের শেষের দিকে স্ক্রিপ্টের পরিকল্পনা করেছিলেন। এবং ভেবেছিলেন সিরিজটি স্টার প্লাসে সম্প্রচারিত হবে। কিন্তু পরবর্তীতে যা বাস্তবায়িত হয়নি।পরে তিনি আগস্ট ২০১৯-এ প্রকল্পটি নিয়ে ভাবনাচিন্তা শুরু করেন।সিরিজটির মূল শুটিং হয়েছে ভারতে। তাছাড়া বেশ কিছু দৃশ্য তুরস্ক, জর্ডান, সংযুক্ত আরব আমিরাত এবং আজারবাইজানে চিত্রায়িত করা হয়েছে। সিনেমাটোগ্রাফি এবং সম্পাদনা পরিচালনা করেছিলেন সুধীর পালসানে, অরবিন্দ সিং এবং প্রবীণ কাঠিকুলথ। আর অদ্বৈত নেমলেকার ব্যাকগ্রাউন্ড স্কোর রচনা করেছিলেন।

স্পেশাল অপস হটস্টারে 17 মার্চ ২০২০ সালে মুক্তি পায়।  সিরিজটি সমালোচকদের কাছ থেকে ইতিবাচক প্রতিক্রিয়া পেয়েছে এটি ফিল্মফেয়ার ওটিটি পুরষ্কারেও আটটি মনোনয়ন পেয়েছে, যার মধ্যে দুটি জিতেছে। ২০২০ সালের এপ্রিলে আনুষ্ঠানিকভাবে সিরিজের একটি দ্বিতীয় মৌসুম ঘোষণা করা হয়েছিল।

প্রিমাইজ
--------

সিরিজটি রিসার্চ অ্যান্ড অ্যানালাইসিস উইং- এর হিম্মত সিং (মেনন) অনুসন্ধান করে জানতে পারন যে বিভিন্ন সন্ত্রাসী হামলার ক্ষেত্রে একই ধরনের নিদর্শন খুঁজে পান এবং নিশ্চিত হন যে সমস্ত আক্রমণের পিছনে একজন একক ব্যক্তি রয়েছে। বিশ্বের বিভিন্ন প্রান্তে বসবাসকারী তার পাঁচজন এজেন্টে রয়েছেন তার গঠিত টাস্কফোর্স টিমে। তারা মাস্টারমাইন্ডকে ধরার লক্ষ্য নিয়েছিল।  গল্পটি গত দুই দশকে ভারত কর্তৃক গৃহীত কয়েকটি গুপ্তচর মিশনের উপর নির্ভর করে লেখা হয়েছে।

তথ্যসূত্র
---------

1. ↑  "Karan Tacker to make a comeback with Neeraj Pandey's web series Special Ops"। *India Today*।
2. ↑  "Neeraj Pandey to Helm Spy Thriller Web Series 'Special Ops'"। *www.news18.com*।
3. ↑  "Special Ops trailer: The Hotstar original promises thrills galore"। *The Indian Express*। ২৫ ফেব্রুয়ারি ২০২০।
4. ↑  "Neeraj Pandey hints at Special Ops Season 2: We carry more responsibility as we take this franchise forward"। *India Today* (ইংরেজি ভাষায়)। ১৮ মে ২০২০। সংগ্রহের তারিখ ২০২১-০১-২১।
5. ↑  "'Special Ops' trailer: Kay Kay Menon plays a RAW agent on the trail of a terrorist mastermind"। *Scroll.in*।
6. ↑  Pandey, Nikhil। "Neeraj Pandey to Make Hotstar Show?"। *Republic World*।
**বলিচিহ্নিত ধনেশ** অথবা **সুন্ডা বলিচিহ্নিত ধনেশ** (*Aceros corrugatus*) হল একটা মাঝারি আকারের ধনেশ প্রজাতির পাখি যাদেরকে প্রধানত মালয় উপদ্বীপ, সুমাত্রা এবং বোর্নিও এই তিনটে জায়গার বিভিন্ন বনাঞ্চলে পাওয়া যায়। এদেরকে মাঝে মাঝে *রাইটিসেরোস* গণের মধ্যে ধরা হয়। এছড়াও এদেরকে অন্যান্য অনেক ধনেশদের সাথে সম্মিলিত করে *অ্যাসিরোস* গণের মধ্যে ধরা হয়।

বলিচিহ্নিত ধনেশ আপেক্ষিক ৭০ সেমি লম্বা, এবং এর খুব বড়ো একটা ঠোঁট আছে যা মস্তক পর্যন্ত গেছে এবং ওখানে মিশে গেছে। এদের পালক প্রধানত কালো হয়, চোখের চারপাশে কালো রঙের একটা রিং থাকে, এবং একটা চওড়া লেজ থাকে যার রঙ হয় সাদা রঙের। পুরুষ ও মহিলাদের ঠোঁটের ধরন আলাদা রকমের হয়। পুরুষদের কান, গাল, গলা, ঘাড়ের চারপাশে এবং বুকে উজ্জ্বল হলুদ রঙের পালক থাকে, কিন্তু মহিলাদের ক্ষেত্রে তা কালো রঙের হয়, শুধুমাত্র নীল রঙের গলাকে ছেড়ে। পুরুষদের ঠোঁট হলুদ রঙের হয় এবং নিচের দিকের রঙ হয় লাল এবং শিরস্ত্রাণও লাল রঙের হয়, এদের নিচের চোয়ালে বাদামি রঙের একটা আবছা আভা থাকে। মহিলাদের ক্ষেত্রে ঠোঁট এবং শিরস্ত্রাণ প্রায় পুরোটাই হলুদ রঙের হয়।

এরা প্রধানত বনে জঙ্গলে থাকতে পছন্দ করে এবং ফল খেতেই এরা বেশি ভালোবাসে, যেমন ডুমুর, এছাড়াও এরা ছোটো ছোটো প্রাণী যেমন ব্যাঙ এবং বিভিন্ন কীট খায়। বলিচিহ্নিত ধনেশ জল পান করে না কিন্তু প্রয়োজনীয় জল পায় তাদের খাদ্য থেকেই। তাদের ডাক কর্কশ "ক্যাক-ক্যাক" ডাক অথবা গভীর "রো-রো" ডাক যা প্রধানত মাইলের থেকেও বেশি দূর থেকে শোনা যায়।

এই পাখিগুলো প্রধানত মনোগ্যামী এবং সারা জীবন জোড়ায় থাকে। তারা প্রধানত গাছের গর্ত খোঁজে বাসা বাঁধার জন্য এবং মহিলারা তাদের বাসায় ঢোকার জায়গা কাদা এবং মল দিয়ে আটকে দেয়, এদের বাসায় একটাই ছোটো ছিদ্র থাকে মহিলা এবং বাচ্চাদের বাইরে আনার জন্য। কিন্তু তারা প্রধানত পুরুষ ধনেশদের দ্বারাই খাদ্য পায়। কয়েক মাস পরে তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।

নোট
---

1. ↑  BirdLife International (২০১২)। "*Aceros corrugatus*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

তথ্যসূত্র
---------

* Honolulu Zoo
* Malay government site[*স্থায়ীভাবে অকার্যকর সংযোগ*]
* Coraciiformes Taxon Advisory Group

বহিঃসংযোগ
---------

 উইকিমিডিয়া কমন্সে Aceros corrugatus সম্পর্কিত মিডিয়া দেখুন।

* Jurong Bird Park, Singapore[*স্থায়ীভাবে অকার্যকর সংযোগ*]
**স্পেশাল ফ্রণ্টিয়ার ফোর্স**, এসএফএফ বা বিশেষ সীমান্তরক্ষী বাহিনী ভারতের সেনাবাহিনীর একটি অংশ। তিব্বতের সৈন্যদের নিয়ে এই সেনাদল গঠিত। ১৯৬২ সালে ভারত ও চীনের মধ্যকার যুদ্ধের পর এই বাহিনী তৈরি করা হয়। ১৯৭১ সালে বাংলাদেশের মুক্তিযুদ্ধে এ দলটি ব্যাপক অবদান রাখে।

প্রতিষ্ঠা
---------

১৯৬২ সালে ভারতের সাথে চীনের যুদ্ধের পর তিব্বতের কিছু যুবককে ভারতীয় সেনাবাহিনীতে যুক্ত করা হয় যাতে পরবর্তীতে যুদ্ধ বাঁধলে তাদের ব্যবহার করা যায়। উত্তর প্রদেশের চক্রাতায় এক ভারতীয় জেনারেলের অধীনে তাদের প্রশিক্ষণ দেয়া হয়।

মুক্তিযুদ্ধে অংশগ্রহণ
---------------------

১৯৭১ সালের অক্টোবর মাসে স্পেশাল ফ্রণ্টিয়ার ফোর্সের তিন হাজার যুবককে সীমান্তবর্তী দেমাগিরিতে জড়ো করা হয় ভারতীয় বিমানবাহিনীর একটি এএন-১২ বিমানে করে। তাদেরকে সীমান্তের অপর প্বার্শে তৎকালীন পূর্ব পাকিস্তানের পার্বত্য চট্টগ্রাম অংশে গেরিলা অপারেশন চালানোর নির্দেশ দেয়া হয়।

এসএফএফ-এর অবস্থানের বিপরীতে পাকিস্তানের স্পেশাল সার্ভিসেস গ্রুপের একটি ব্যাটালিয়ান ছিল যাদেরকে ভারতীয় বাহিনী তাদের ঢাকায় পাঠানো ইউনিটের জন্য হুমকিস্বরূপ মনে করে। তাই তাদের বিরুদ্ধে নভেম্বরের দ্বিতীয় সপ্তাহে *অপারেশন মাউন্টেইন ঈগল* সূচনা করা হয়। ছোট নৌকা নিয়ে এসএফএফ-এর দলগুলো বাংলাদেশে প্রবেশ করে এবং বুলগেরিয়ার তৈরি রাইফেল হাতে অগ্রসর হয়। ক্রমশ তারা শত্রুপক্ষের সেনাচৌকিগুলো দখল করে নিতে থাকে এবং ১৬ ডিসেম্বর চট্টগ্রাম বন্দরের ৪০ কিলোমিটার দুরে অবস্থান গ্রহণ করে পাকিস্তানি ব্রিগেডের অগ্রসরতাকে প্রতিরোধ করে। যুদ্ধে এসএফএফের ৪৯ জন সৈন্য নিহত হন।

তথ্যসূত্র
---------

1. 1 2 3  রায় চৌধুরী, দীপাঞ্জন (১৭ ডিসেম্বর ২০১৭), "মুক্তিযুদ্ধে তিব্বতী যুবকেরা", খোলা কলম*, প্রথম আলো*, পৃষ্ঠা ১১ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মুহাম্মদ হাসান খলিফা মুহাম্মদ আল শামসি** (আরবি: محمد حسن الشامسي‎‎‎, ইংরেজি: Mohamed Al-Shamsi; ৪ ফেব্রুয়ারি ১৯৯৭; **মুহাম্মদ আল শামসি** নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ওয়াহদা এবং সংযুক্ত আরব আমিরাত জাতীয় দলের হয়ে গোলরক্ষক হিসেবে খেলেন।

আমিরাতি ফুটবল ক্লাব আল ওয়াহদার যুব পর্যায়ের হয়ে খেলার মাধ্যমে শামসি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, আমিরাতি ক্লাব আল ওয়াহদার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০১৩ সালে, শামসি সংযুক্ত আরব আমিরাত অনূর্ধ্ব-১৭ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। প্রায় ২ বছর যাবত সংযুক্ত আরব আমিরাতের বয়সভিত্তিক দলের হয়ে খেলার পর, তিনি ২০১৭ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

প্রারম্ভিক জীবন
---------------

মুহাম্মদ হাসান খলিফা মুহাম্মদ আল শামসি ১৯৯৭ সালের ৪ঠা ফেব্রুয়ারি তারিখে সংযুক্ত আরব আমিরাতের শারজাহে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

শামসি সংযুক্ত আরব আমিরাত অনূর্ধ্ব-১৭, সংযুক্ত আরব আমিরাত অনূর্ধ্ব-১৯ এবং সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।

২০১৭ সালের ১৭ই ডিসেম্বর তারিখে, ২০ বছর, ১০ মাস ও ১৩ দিন বয়সে, ডান পায়ে ফুটবল খেলায় পারদর্শী শামসি ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে খেলেছিলেন। ম্যাচটি সংযুক্ত আরব আমিরাত ১–০ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে শামসি মাত্র ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২১ নভেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সংযুক্ত আরব আমিরাত | ২০১৭ | ১ | ০ |
| ২০১৯ | ৩ | ০ |
| সর্বমোট | ৪ | ০ |

তথ্যসূত্র
---------

1. ↑  "FIFA U-17 World Cup UAE 2013 – List of Players: United Arab Emirates" (পিডিএফ)। *FIFA*। ১৮ অক্টোবর ২০১৩। পৃষ্ঠা 21। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ ডিসেম্বর ২০১৮।
2. ↑  Strack-Zimmermann, Benjamin (১৭ ডিসেম্বর ২০১৭)। "United Arab Emirates vs. Iraq (1:0)"। *National Football Teams*। সংগ্রহের তারিখ ২১ নভেম্বর ২০২১।

বহিঃসংযোগ
---------

* সকারওয়েতে মুহাম্মদ আল শামসি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মুহাম্মদ আল শামসি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মুহাম্মদ আল শামসি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে মুহাম্মদ আল শামসি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মুহাম্মদ আল শামসি (ইংরেজি) উইকিউপাত্তে এটি সম্পাদনা করুন
**কার্ল সুন্যা ডেটলফ বারিস্ট্রম** (১০ জানুয়ারি ১৯১৬- ১৫ আগস্ট ২০০৪) ছিলেন একজন সুইডিশ বায়োকেমিস্ট।

১৯৭৫ সালে সুইডেনের নোবেল ফাউন্ডেশনের পরিচালনা পর্ষদে তাকে নিয়োগ দেয়া হয়।

১৯৭৫ সালে কলম্বিয়া বিশ্ববিদ্যালয় তাকে বেংট স্যামুয়েলসনের সাথে *লুইজা গ্রস হরউইটজ প্রাইজ* এ পুরস্ককৃত করা হয়। ১৯৮২ সালে *প্রোস্টাগ্ল্যান্ডিন* এবং এর সাথে সম্পর্কিত বস্তুসমূহ আবিষ্কারের জন্য বেংট স্যামুয়েলসন, জন আর ভেইন এবং তিনি নোবেল পুরস্কার লাভ করেন।

১৯৬৫ সালে বারিস্ট্রম *রয়্যাল সুইডিশ একাডেমী অফ সাইন্স* এর সদস্য নির্বাচিত হন এবং ১৯৮৩ সালে এটির সভাপতি হন। ১৯৬৫ সালে তিনি *রয়্যাল সুইডিশ একাডেমী অফ ইঞ্জিনিয়ারিং সাইন্স* এরও সদস্য নির্বাচিত হন। ১৯৬৬ সালে সে *আমেরিকান একাডেমী অফ আর্টস অ্যান্ড সাইন্স* এর বৈদেশিক সদস্য হিসেবে নির্বাচিত হন। ১৯৮৫ সালে সে *পন্টিফিকাল একাডেমী অফ সাইন্স* এর সদস্য হিসেবে নিয়োগ পান।

বারিস্ট্রম বিবর্তনীয় প্রজনন বিশেষজ্ঞ সভান্তে প্যাবো এবং ব্যবসায়ী রুরিক বারস্ট্রমের (দুইজনেরই জন্ম ১৯৫৫ সালে) পিতা। তিনি *আন্তর্জাতিক বিজ্ঞান একাডেমী* এর একজন সদস্য ছিলেন।

তথ্যসূত্র
---------

1. ↑  Sune K. Bergström - Autobiography
2. ↑  "Book of Members, 1780–2010: Chapter B" (পিডিএফ)। American Academy of Arts and Sciences। সংগ্রহের তারিখ ১৬ জুন ২০১১।
3. ↑

বহিঃসংযোগ
---------

* Nobel Autobiography
* The Official Site of Louisa Gross Horwitz Prize
**সুন্দরম রবি** (কন্নড়: ಸುಂದರಂ ರವಿ; জন্ম ২২ এপ্রিল ১৯৬৬) ভারতের একজন ক্রিকেট আম্পায়ার এবং আইসিসি’র সেরা আম্পায়ার তালিকার সদস্য। ২০১১ সালের অক্টোবরে ভারত ও ইংল্যান্ডের মধ্যকার টি-টোয়েন্টি ম্যাচ দিয়ে আন্তর্জাতিক ক্রিকেটে আম্পায়ার হিসেবে অভিষেক হয় রবির। দুই মাসের ব্যবধানে ভারত-ওয়েস্ট ইন্ডিজ মধ্যকার ম্যাচ দিয়ে একদিনের আন্তর্জাতিক ম্যাচে ও অভিষেক হয়। ২০১৩ সালে বাংলাদেশ ও নিউজিল্যান্ডের মধ্যকার চট্টগ্রাম টেস্ট ক্রিকেটে তার আন্তর্জাতিক টেস্ট অভিষেক হয়। পরে তিনি আন্তর্জাতিক টেস্ট,একদিনের এবং টি-টুয়েন্টিতে বিভিন্ন ম্যাচে আম্পায়ারের দায়িত্ব পালন করেন।

দ্বিতীয় ভারতীয় এলিট আম্পায়ার
-------------------------------

শ্রীনিবাসরাঘবন ভেঙ্কটরাঘবন এর পর দ্বিতীয় ভারতীয় হিসেবে ২০১৫ সালে আইসিসি’র সেরা আম্পায়ার তালিকার সদস্য নির্বাচিত হন ।

### ২০১৫ ক্রিকেট বিশ্বকাপ

২০১৫ ক্রিকেট বিশ্বকাপের সময় রবি দায়িত্ব প্রাপ্ত ২০ টি আম্পায়ারের মধ্যে অন্যতম একজন হিসেবে নির্বাচিত হন কোনো ম্যাচেই ফিল্ড আম্পায়ার এর দায়িত্বে থাকেননি। ৪টি ম্যাচে ৩টি তে টিভি আম্পায়ার ও ১টি তে রিজার্ভ আম্পায়ার হিসেবে থেকেছেন। সেগুলোর সব ই গ্রুপ লীগ ম্যাচ।

### ২০১৬ আইসিসি বিশ্ব টুয়েন্টি২০

এই টুর্নামেন্টে ৩টি সুপার ১০ গ্রুপ ম্যাচে ফিল্ড আম্পায়ার এর দায়িত্ব পান।

### বিতর্ক

২০১৯-এর ইন্ডিয়ান প্রিমিয়ার লীগের মুম্বাই ইন্ডিয়ান্স ও রয়্যাল চ্যালেঞ্জার্স ব্যাঙ্গালোরএর মধ্যকার ম্যাচে সুন্দরম রবির সঠিকভাবে দায়িত্ব পালন নিয়ে প্রশ্ন উঠে।লাসিথ মালিঙ্গার করা একটি নো বলের সিদ্ধান্ত দিতে ব্যর্থ হন রবি। আর সেই ম্যাচে জয়ের দ্বারপ্রান্থে থাকা বেঙ্গালুরু হেরে যায়। এই কারণেই সুন্দরম রবিকে আইসিসি’র সেরা আম্পায়ার তালিকা থেকে বহিষ্কার করা হয়। গত দুই বছর ধরে ১২ জন আম্পায়ার নিয়ে গঠিত এলিট প্যানেলের ১১তম সদস্য ছিলেন রবি।

তথ্যসূত্র
---------

1. ↑  "Sundaram Ravi : Profile"। CricketArchive। সংগ্রহের তারিখ ৬ জুন ২০১৫।
2. 1 2  "ভারতীয় আম্পায়ারকে বহিষ্কার করল আইসিসি"। *Jugantor*। সংগ্রহের তারিখ ২০১৯-০৫-০৪।
3. ↑  ২jugantor.com
4. ↑  "Sundaram Ravi, Profile"। ESPNCricinfo। সংগ্রহের তারিখ ৬ জুন ২০১৫।
5. ↑  "Records / Indian Premier League / Most matches as an umpire"। ESPNCricinfo। সংগ্রহের তারিখ ৯ আগস্ট ২০১২।
6. ↑  "S Ravi and Chris Gaffaney in Elite Panel"। ESPNCricinfo। সংগ্রহের তারিখ ৬ জুন ২০১৫।
7. ↑  "ICC announces match officials for ICC Cricket World Cup 2015"। ICC Cricket। ২ ডিসেম্বর ২০১৪। ৩০ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৫।

আরও দেখুন
---------

* আম্পায়ার
* বিলি বাউডেন
* ২০১৪ আইসিসি বিশ্ব টুয়েন্টি২০

বহিঃসংযোগ
---------

* S Ravi at ESPNcricinfo
* S Ravi at CricketArchive

| * দে
* স
আইসিসি’র সেরা আম্পায়ার তালিকা |
| --- |
| বর্তমান সদস্য | 
* অস্ট্রেলিয়া রেইফেল
* অস্ট্রেলিয়া টাকার
* ইংল্যান্ড ইলিংওয়ার্থ
* ইংল্যান্ড কেটেলবরা
* ইংল্যান্ড গফ
* ভারত মেনন
* নিউজিল্যান্ড গফানি
* পাকিস্তান রাজা
* দক্ষিণ আফ্রিকা ইরাসমাস
* দক্ষিণ আফ্রিকা হোল্ডস্টক
* শ্রীলঙ্কা ধর্মসেনা
* ত্রিনিদাদ ও টোবাগো উইলসন

 |  |
| প্রাক্তন সদস্য | 
* অস্ট্রেলিয়া অক্সেনফোর্ড
* অস্ট্রেলিয়া টাওফেল
* অস্ট্রেলিয়া ডেভিস
* অস্ট্রেলিয়া হার্পার
* অস্ট্রেলিয়া হেয়ার
* ডোমিনিকা ডকট্রোভ
* ইংল্যান্ড বেনসন
* ইংল্যান্ড শেফার্ড
* ইংল্যান্ড গোল্ড
* ইংল্যান্ড লং
* ভারত রবি
* ভারত ভেঙ্কটরাঘবন
* জ্যামাইকা বাকনর
* নিউজিল্যান্ড বাউডেন
* নিউজিল্যান্ড হিল
* পাকিস্তান দার
* পাকিস্তান রউফ
* দক্ষিণ আফ্রিকা অর্চার্ড
* দক্ষিণ আফ্রিকা কোয়ের্তজেন
* শ্রীলঙ্কা ডি সিলভা
* জিম্বাবুয়ে টিফিন

 |
এই নিবন্ধটি the comic book character সম্পর্কে। অন্য ব্যবহারের জন্য সিলভার সার্ফার (দ্ব্যর্থতা নিরসন) দেখুন।

**সিলভার সার্ফার** একটি কাল্পনিক সুপারহিরো। সিলভার সার্ফার মার্ভেল কমিকস এর দ্বারা প্রকাশিত আমেরিকান কমিক বই এ দেখা যায়। সিলভার সার্ফার চরিত্রটি চলচ্চিত্র, টেলিভিশন এবং ভিডিও গেম এ দেখা যায়। চরিত্রটি জ্যাক কার্বি তৈরি করেছেন, এবং চরিত্রটি প্রথম দেখা যায় কমিক বই Fantastic Four #48, যা ১৯৬৬ সালে প্রকাশিত হয়।

সিলভার সার্ফার ধাতব চামরা দিয়ে গঠিত মানুষের মত দেখতে একজন ব্যক্তি যে সার্ফবোর্ডের মত দেখতে মহাকাশযানের মাধ্যমে মহাশুন্যে ভ্রমণ করতে পারে।

মূলত জেন লা গ্রহের একটি তরুণ যার নাম Norrin Radd একজন জ্যোতির্বিজ্ঞানী, তিনি তার গ্রহকে গ্রহ ভক্ষনকারী গ্যালাক্টাস এর কাছ থেকে রক্ষা করেন, যার বিনিময়ে তিনি গ্যালাক্টাসের ভাড়াটিয়া হিসেবে নিযুক্ত হয়।

গ্যালাক্টাস তার কসমিক শক্তির একটি ক্ষুদ্র অংশ নরেন রেড কে দিয়ে দেয়, তারপরে নরেন রেড সুবিশাল ক্ষমতা, একটি নতুন শরীর এবং একটা সার্ফবোর্ড মত মহাকাশ যান, যার উপর চড়ে তিনি আলোর চেয়ে দ্রুত ভ্রমণ করতে পারে । এখন তিনি সিলভার সার্ফার নামে পরিচিত।

সিলভার সার্ফার মহাশুন্য ভ্রমণ করে আর গ্রহ খুজে বেড়ায় গ্যালাক্টাসের খাওয়ার জন্য। যখন তার ভ্রমণ তাকে পৃথিবীতে নিয়ে আসে, তখন তার Fantastic Four দলের সাথে সাক্ষাৎ হয়। এই Fantastic Four সুপারহিরো দলটি তার মানবতা এবং আত্মা কৌলীন্য কে পুনরায় জাগ্রত করতে সাহায্য করে. Galactus এর সাথে বিরোধিতা করায় সিলভার সার্ফার কে শাস্তি হিসেবে পৃথিবীতে নির্বাসিত করা হয়.

২০১১ সালে, আইজিএন তার "শীর্ষ ১০০ কমিক হিরোস" তালিকায় সিলভার সার্ফার ৪১ তম স্থান পান। সিলভার সার্ফার কে ২০০৭ সালের ছবি Fantastic Four: Rise of the Silver Surfer এ দেখা যায়, তার চিত্র ডগ জোন্স দ্বারা অঙ্কিত এবং কন্ঠ প্রদান করেছিলেন Laurence Fishburne।
**গ্যের-স্গোম-ত্শুল-খ্রিম্স-সেং-গে** (ওয়াইলি: *gyer sgom tshul khrims seng+ge*) (১১৪৪-১২০৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের শুগ-গ্সেব-ব্কা'-ব্র্গ্যুদ (ওয়াইলি: *shug gseb bka' brgyud*) ধর্মীয় গোষ্ঠীর প্রতিষ্ঠাতা।

সংক্ষিপ্ত জীবনী
---------------

গ্যের-স্গোম-ত্শুল-খ্রিম্স-সেং-গে ১১৪৪ খ্রিষ্টাব্দে তিব্বতে দ্গ্যের (ওয়াইলি: *dgyer*) নামক পরিবারগোষ্ঠীতে জন্মগ্রহণ করেন। তার পিতা দ্কোন-ম্ছোগ-স্ক্যাব্স (ওয়াইলি: *dkon mchog skyabs*) ছিলেন খ্রা-'ব্রুগ (ওয়াইলি: *khra 'brug*) অঞ্চলের সামরিক অধিকর্তা ছিলেন। তার মাতার নাম ছিল র্গ্যাল-ত্শা-মা-ম্দো-স্দে-র্গ্যান (ওয়াইলি: *rgyal tsha ma mdo sde rgyan*)। এগারো বছর বয়সে খ্রা-'ব্রুগ (ওয়াইলি: *khra 'brug*) মন্দিরে তিনি শিক্ষার্থীর শপথ গ্রহণ করেন এবং গুহ্যসমাজতন্ত্র সম্বন্ধে শিক্ষালাভ করেন। পরবর্তীকালে তিনি মাল-কা-বা-চান-পা নামক এক সাধকের নিকট ঝি-ব্যেদ তত্ত্ব সম্বন্ধে এবং র্নাল-'ব্যোর-ছোস-গ্যুং (ওয়াইলি: *rnal 'byor chos g.yung*) নামক পন্ডিতের নিকট মহামুদ্রা সম্বন্ধে অধ্যয়ন করেন। ১১৮১ খ্রিষ্টাব্দে তিনি স্নে-ফু (ওয়াইলি: *sne phu*) উপত্যকায় শুগ-গ্সেব (ওয়াইলি: *shug gseb*) বৌদ্ধবিহার স্থাপন করেন।

তথ্যসূত্র
---------

1. ↑  Martin, Dan (2008-08)। "Gyergom Tsultrim Sengge"। *The Treasury of Lives: Biographies of Himalayan Religious Masters*। সংগ্রহের তারিখ 2013-04-19।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 890–893.